  Майя Бывальцева Шарканын ёрос лулчеберет юртэз рос-прос тупатъян ужъёсты йылпумъязы. Со сярысь Удмуртиысь лулчеберетъя министр Владимир Соловьёв «ВКонтакте» мерлыко вотэсысь бамаз ивортӥз. Шарканысь ёрос лулчеберет юртлэн тусыз воштӥськиз Фото: vk.com (Владимир Соловьёв) © Ужъёслы оглом 5 миллион манет висъязы, со пӧлысь 3,6 миллион манетэз – федерал коньдэтысь. Лулчеберет юртын липетсэ но корказьзэ тупатъязы, укноосты но ӧсъёсты воштӥзы. Ужъёсты Росси азьмуртэн кичӧлтэм «Культура» йӧскалык ӵектос улсын быдэстӥзы Владимир Соловьёв, Удмуртиысь лулчеберетъя министрМинистрлэн ивортэмезъя, лулчеберет юртын ужъёс азьланьтӥсько на: педпалась борддоръёссэ, учкон залэз тупатъяло, тӥрлык басьто. Коньдон элькун коньдэт но спонсоръёс висъяло. Тодэ вайытом, таяз арняе Можгаын выльдэм «Дубитель» культура дворецез усьтӥзы. Тегъёс: Лулчеберет Шаркан Удмуртия тупатъянужъёс ВладимирСоловьёв  